cyanic-selkie/wikianc huggingface dataset:
গডফ্রে ইভান্স
দক্ষিণ আফ্রিকা সফর
১৯৫১ সালে সফরকারী দক্ষিণ আফ্রিকার বিপক্ষে তিনিও অত্যন্ত দূর্বলমানের খেলা প্রদর্শন করেছেন। ফলশ্রুতিতে সিরিজের সর্বশেষ দুই টেস্টে দল থেকে বাদ পড়েন। প্রথম তিন টেস্টে তিনি মাত্র সাত রান সংগ্রহ করতে পেরেছিলেন। তার স্বভাবজাত মানের সাথে একেবারেই বেমানান ছিল তার উইকেট-রক্ষণ। ওল্ড ট্রাফোর্ড টেস্টের দ্বিতীয় ইনিংসে দক্ষিণ আফ্রিকা ১৯১ রান তুললেও তিনি ১৩ বাই দেন।
ঐ বছরের শীতকালে এমসিসি এ দল ভারত সফরে যায় ও ইভান্সকে দলের সদস্যরূপে অন্তর্ভুক্ত করা হলেও তিনি এ সফরের যেতে অস্বীকার করেন। এরফলে পরবর্তী পাঁচ বছর দল থেকে বাদ পড়েন বলে ধারণা করা হয়।
পরের বছর ১৯৫২ সালে ইভান্স ভারতের বিপক্ষে খেলেন। নিজ দেশে সফরকারী ভারতের বিপক্ষে লিডসে অনুষ্ঠিত প্রথম টেস্টে ইভান্স ৯৭ মিনিট ব্যাটিং করে ৬৬ রান তুলেন। যখন তিনি ব্যাটিংয়ে নামেন তখন ভারতের ২৯৩ রানের জবাবে ইংল্যান্ডের সংগ্রহ ছিল ১৮২/৫। কিন্তু দ্বিতীয় ইনিংসে শুরুতেই ভারতের সংগ্রহ ০/৪ হলে ইংল্যান্ড সাত উইকেটে জয়লাভে সক্ষম হয়। লর্ডসের দ্বিতীয় টেস্টে ইভান্স ব্যাট ও গ্লাভস হাতে গুরুত্বপূর্ণ অবদান রাখেন। ভারতের প্রথম ইনিংসে ইভান্স স্লিপের দিকে চলে যাওয়া বলে চমৎকার স্ট্যাম্পিং করেন। এ আউটের মাধ্যমেই ইভান্স শততম টেস্টে পদার্পণ করেন যা ইংল্যান্ডে উইকেট-রক্ষক হিসেবে প্রথম। বার্ট ওল্ডফিল্ডের পর দ্বিতীয় অবস্থানে থাকেন। জবাবে ইংল্যান্ডের ইনিংসে ইভান্স তার দ্বিতীয় টেস্ট শতক করেন। ১৬ বাউন্ডারি সহযোগে ১৩৫ মিনিটে ১০৪ রান তুলেন। তার রান তোলার গড় খুবই দ্রুততর ছিল যা ঐ অধিবেশনে প্রায় ১০০ রানের কাছাকাছি। মধ্যাহ্নভোজনের পূর্বেই তিনি অপরাজিত ৯৮ রানে ছিলেন। ষষ্ঠ উইকেটে টম গ্রেভেনি'র সাথে জুটি গড়ে দ্রুতলয়ে দলকে ৩০২ রানের ব্যবধানে এগিয়ে নিয়ে যান। দ্বিতীয় ইনিংসে বিনু মানকড়ের ১৮৪ রান স্বত্ত্বেও ইংল্যান্ড আট উইকেটে জয় পায়।
ওল্ড ট্রাফোর্ডের তৃতীয় টেস্টেও ইভান্স তার ব্যাটিংয়ের ধারাবাহিকতা অব্যাহত রাখেন। ধারাবাহিকভাবে তৃতীয় ইনিংসেও ৫০ রানের কোটা অতিক্রম করেন। এবারেও তিনি দ্রুতলয়ে রান তুলেন ৭৮ মিনিটে ৭১ রান। অন্যান্য ইংরেজ ব্যাটসম্যানেরা মাত্র ৮৪ রান তুলেন। ভারতকে ৫৮ ও ৮২ রানে গুটিয়ে দিয়ে খেলা ও সিরিজ জয় করে ইংল্যান্ড দল। ওভালের চতুর্থ টেস্টে বৃষ্টিবিঘ্নিত হওয়ায় টেস্টটি ড্রয়ে পরিণত হয়। ৬০.৫০ গড়ে ইভান্স ২৪২ রান তুলেন ও আটটি ডিসমিসাল ঘটান।
অ্যাশেজে সফলতা
১৯৫৩ সালের অ্যাশেজ সিরিজের প্রথম টেস্টে ট্রেভর বেইলি'র বোলিংয়ে দুইটি ক্যাচ নেন। ফলশ্রুতিতে অস্ট্রেলিয়া ২৩৭/৩ থেকে ২৪৭ রানে অল-আউট হয়। ইংল্যান্ডের ইনিংসে আট নম্বরে ব্যাটিংয়ে নেমে তিনি আট রান তোলেন। তবে, শেষ দুই দিন অঝোর ধারায় বৃষ্টি নামলে খেলাটি ড্রয়ে পরিণত হয়। লর্ডসের দ্বিতীয় টেস্টও ড্র হয়। চূড়ান্ত দিন ২০/৩ নিয়ে ইংল্যান্ড খেলা শুরু করে। তবে, দিনে তারা আরও চার উইকেট খরচ করলে ড্রয়ে পরিণত হয়। খেলা শেষ হবার পঁয়ষট্টি মিনিট পূর্বে ষষ্ঠ উইকেটের পতনের পর ইভান্স মাঠে নামেন। ফ্রেডি ব্রাউনকে সাথে নিয়ে শেষ ওভার পর্যন্ত খেলেন ও ১১ রানে অপরাজিত ছিলেন তিনি।
ওল্ড ট্রাফোর্ডের তৃতীয় টেস্টও একই ধারায় অগ্রসর হয়। চতুর্থ দিনে বৃষ্টি নামলে খেলাটি ড্রয়ে পরিণত হয়। তবে, ইভান্সের জন্য খেলাটি গুরুত্বপূর্ণ ছিল। অস্ট্রেলিয়ার প্রথম ইনিংসে তিনি তিনটি ডিসমিসাল ঘটান। তবে, শুরুর দিকে নীল হার্ভে ও অ্যালান ডেভিডসনের সুযোগ হাতছাড়া করেন। ৫২ রানে থাকাবস্থায় হার্ভে তার সংগ্রহকে ১২২-এ নিয়ে যান। ইংল্যান্ডে ইনিংসে ইভান্স ৩৯ মিনিটে অপরাজিত ৪৪ রান তুলেন খুবই দ্রুতলয়ে। অস্ট্রেলিয়ার দ্বিতীয় ইনিংসেও তিনি তিনটি ডিসমিসাল ঘটান ও ৩৫/৮-এ নিয়ে যান। লিডসে আরও বৃষ্টি নামে ও ইংল্যান্ড প্রতিরক্ষামূলক ব্যাটিংয়ে অগ্রসর হয় ও সিরিজের চতুর্থ ড্রয়ে নিয়ে যায়। ১০৯.৪ ওভার ব্যাটিং করে ইংল্যান্ড মাত্র ১৬৭ রান তুলে। তন্মধ্যে ইভান্স ৯০ মিনিটে তুলেন ২৫ রান। এ ইনিংসে তিনজন ইংরেজ খেলোয়াড় আঘাতপ্রাপ্ত হন। তন্মধ্যে তৃতীয়জন ছিলেন বেইলি। ইভান্সের সাথে ধাক্কা লেগে তার হাঁটু আঘাতপ্রাপ্ত হয়। ৯৯ রানে পিছিয়ে থেকে ইংল্যান্ড দল ১৭৭.৩ ওভার খরচ করে ২৭৫ রান যোগ করে। চূড়ান্ত দিন বেইলি চার ঘণ্টার অধিক সময় ক্রিজে অবস্থান করে বিদায় নেন। এক ঘণ্টা ও পঞ্চান্ন মিনিট সময় পেয়ে অস্ট্রেলিয়া ১৭৭ রানে জয়ের লক্ষ্যমাত্রা নিয়ে মাঠে নামে। তবে ৩০ রানের পার্থক্য নিয়ে খেলাটি শেষ হয়।
চার ড্রয়ের পর পঞ্চম ও চূড়ান্ত টেস্টে ওভালে সিরিজ নির্ধারণী খেলায় অগ্রসর হয়। সিরিজে পঞ্চমবারের মতো টসে জয়লাভ করে অস্ট্রেলিয়া ব্যাটিংয়ে নামে ও ২৭৫ রান তুলে। ইভান্স চার ক্যাচ নেয়। ইংল্যান্ড প্রথম ইনিংসে ৩১ রানে এগিয়ে যায়। ইভান্স ২৮ রান তুলেন। রে লিন্ডওয়ালের ওভারে দুইবার হুকে চারের মার মারেন তিনি। তৃতীয় দিনে ইংল্যান্ড খেলার নিয়ন্ত্রণভার গ্রহণ করে। টনি লক ও জিম লেকারের স্পিনের সাথে লড়াইয়ে ব্যস্ত হয়ে পড়ে অস্ট্রেলীয় ব্যাটসম্যানেরা ও ১৬২ রানে গুটিয়ে যায়। ইংল্যান্ড আট উইকেটে জয়ের পাশাপাশি ১৯৩৪ সালের পর অস্ট্রেলিয়ার কাছ থেকে অ্যাশেজ সিরিজও করায়ত্ত্ব করে। ইভান্স এ সিরিজে ১১৭ রান তুলেন ২৩.৪০ গড়ে ও ১৬ ডিসমিসাল ঘটান।
অ্যাশেজ করায়ত্ত্ব
১৯৫৩-৫৪ মৌসুমে ইংল্যান্ড দল ওয়েস্ট ইন্ডিজ সফরে যায়। প্রথম দুই টেস্টে পরাজিত হলেও তৃতীয় ও পঞ্চম টেস্টে জয় পেয়ে ইংল্যান্ড দল ২-২ ব্যবধানে সিরিজ ড্রয়ে সক্ষমতা দেখায়। আঘাতের কারণে ইভান্স চতুর্থ টেস্ট খেলতে পারেননি ও ডিক স্পুনার তার স্থলাভিষিক্ত হয়েছিলেন। তবে, পঞ্চম টেস্টে খেলতে নেমে ইভান্স তার খেলোয়াড়ী জীবনের দীর্ঘতম ইনিংস উপহার দেন। ১৪২ মিনিট মাঠে থেকে ২৮ রান তুলেন তিনি। লেন হাটনের সাথে জুটি করেন ১০৮ রানের। হাটনের দ্বি-শতরানের কল্যাণে প্রথম ইনিংসে ইংল্যান্ড এগিয়ে যায়। এ সিরিজে ইভান্স ৭২ রান করেন ১২.০০ গড়ে ও ছয়টি ডিসমিসাল ঘটান।
ইথিওপীয় বর্ষপঞ্জি
ইথিওপীয় বর্ষপঞ্জী ( Amharic ; yä'Ityoṗṗya zëmän aḳoṭaṭär)  ইথিওপিয়া এবং ইরিত্রিয়াতে ব্যবহৃত প্রধান ক্যালেন্ডার যা ইথিওপীয় খ্রীস্টান্দের জন্য অর্থোডক্স তিওয়াহেদো গীর্জার ( ইথিওপীয় অর্থোডক্স তিওয়াহেদো চার্চ এবং ইরিত্রিয়ান অর্থোডক্স গির্জা) সম্পর্কিত হিসাবে কাজ করে। ইথিওপীয় ক্যালেন্ডারটি একটি সৌর ক্যালেন্ডার যার আলেকজান্দ্রিয়া এবং  কপটিক অর্থোডক্স চার্চের কপটিক ক্যালেন্ডারের সাথে বেশি মিল রয়েছে।ইথিওপীয় ক্যালেন্ডারে বারো মাসের সমন্বয়ে ত্রিশ দিনের এবং পাঁচ বা ছয়টি ইপাগামোনাল দিন রয়েছে।
গডফ্রে ইভান্স
অ্যাশেজ করায়ত্ত্ব
১৯৫৪-৫৫ মৌসুমে তৃতীয়বারের মতো অস্ট্রেলিয়া সফরে যান ইভান্স। সৌরস্ট্রোকে আক্রান্ত হওয়া প্রথম টেস্টে অংশ নিতে পারেননি তিনি। ফলশ্রুতিতে, তার বিকল্প হিসেবে দলে রাখা কিথ অ্যান্ড্রু’র টেস্ট অভিষেক ঘটে। দ্বিতীয় টেস্টে দলে ফিরলেও ব্যাট হাতে তিনি কেবলমাত্র তিন ও চার রান তুলেছিলেন। মেলবোর্নের তৃতীয় টেস্টে কিছু মূল্যবান রান সংগ্রহ করেন। প্রথম ইনিংসে ২০ রান করেন ও ষষ্ঠ উইকেটে কলিন কাউড্রের সাথে ৫৪ রানের জুটি গড়েন। দ্বিতীয় ইনিংসে করেন ২২ রান। খেলায় তিনি পাঁচটি ক্যাচ নেন। তন্মধ্যে, লেগ সাইডে নীল হার্ভের ক্যাচটি স্মরণীয় ছিল যাতে অস্ট্রেলিয়ার সংগৃহীত ৭৭/২ থেকে ১১১ রানে অল-আউট হয়ে যায়। নেভিল কারদাস ক্যাচটি সম্পর্কে মন্তব্য করেন যে, হার্ভে সকালের অধিবেশনে ফ্রাঙ্ক টাইসনের সপ্তম বলে আলতো ছোঁয়ায় এক প্রান্তে প্রেরণের চেষ্টা চালালে ইভান্স সর্বশক্তি দিয়ে ডানদিকে ঝাঁপিয়ে পড়ে গ্লাভসে নিয়ে নেন। চতুর্থ টেস্টে ইভান্স সিরিজে তার সর্বোচ্চ রান তুলেন ৩৭ রান যা ৩৬ মিনিট ক্রিজে অবস্থান করে। ট্রেভর বেইলির সাথে ৫১ রানের জুটি গড়েন। খেলায় উপর্যুপরি দ্বিতীয়বারের মতো ১১১ রান দ্বিতীয় ইনিংসে অস্ট্রেলিয়া দল সংগ্রহ করতে সমর্থ হয়। খেলায় ইংল্যান্ডের জয়ে লক্ষ্যমাত্রা ৯০ রানের। ইভান্স যখন মাঠে নামেন তথকন ইংল্যান্ডের দরকার পড়ে মাত্র চার রানের। বাউন্ডারি মেরে দলকে জয় এনে দেন ও অ্যাশেজ অক্ষত রাখেন। পঞ্চম ও চূড়ান্ত টেস্টটি প্রবল বৃষ্টিতে আক্রান্ত হয়। নিউ সাউথ ওয়েলসের ঐ ভারি বৃষ্টিপাতে হান্টার ভ্যালিতে বন্যার সূত্রপাত ঘটায়। চতুর্থ দিনের পূর্ব পর্যন্ত খেলা না হওয়ায় খেলাটি ড্রয়ে পরিণত হয়। ইংল্যান্ডের ইনিংসটিতে ইভান্স ১০ রান তুলেন ও দুই ক্যাচ নেন।
ইথিওপীয় বর্ষপঞ্জি
নববর্ষ
থাম্ব এনকুটাটাশ হ'ল ইথিওপীয় নববর্ষের আমহারিক ভাষার নাম যা ইথিওপিয়ার সরকারী ভাষা, যদিও গ্রিজে এ রিস আউদ অমেট ("প্রধান বার্ষিকী") বলা হয়, এই শব্দটি ইথিওপিয়ার এবং ইরিত্রিয়ান অর্থোডক্স তিভাহেদো গীর্জা দ্বারা পছন্দ করা হয়। এটি ইংরেজি ক্যালেন্ডার সেপ্টেম্বর ১১ এ পালিত হয়, শুধু লিপ বছরের আগের বছর বাদে, কেননা তখন সেপ্টেম্বর ১২ এ পালিত হয়।
মাস সমূহ
এই তারিখগুলি কেবলমাত্র ১৯০০ সালের মার্চ থেকে ফেব্রুয়ারি ২১০০ অবধি কাজ করবে কারণ ১৯০০ এবং ২১০০ গ্রেগরিয়ান(ইংরেজি) ক্যালেন্ডারে লিপ বছর নয়, কিন্তু ইথিওপীয় ক্যালেন্ডারে লিপ বছর।
হাটিকভাহ
হাতিকভাহ্‌ (, الأمل, lit. "The Hope") একটি ইহুদি-কবিতা এবং ইসরায়েলের জাতীয় সঙ্গীত। গীতিকবিতাটির রচয়িতা ছিলেন ইহুদি কবি নাফতালি হার্জ ইমবার, যিনি তৎকালীন অস্ট্রীয় শাসনাধীন বর্তমান ইউক্রেনের জোলাখিভ শহরে জন্মগ্রহণ করেন। ১৮৭৭ সালে নাফতালি ইমবার যখন ইহুদি পণ্ডিত হিসেবে আতিথীয়তা গ্রহণ করে রোমানিয়ার শহর ইয়াসিতে সফর করছিলেন, তখনই তিনি এই কবিতাটির প্রথম সংস্করণ রচনা করেন। মূলত পূর্বপুরুষদের ফেলে আসা ইসরায়েলের ভূমিতে ফিরে যাওয়ার ২০০০ বছরের সুপ্ত বাসনা এবং সার্বভৌম জাতিরূপে ইহুদিদের মাতৃভূমি পুনরুদ্ধারই হলো এই কবিতা তথা জাতীয় সঙ্গীতটির মূল প্রতিপাদ্য বিষয়।
গডফ্রে ইভান্স
অ্যাশেজ করায়ত্ত্ব
চার টেস্টে অংশ নিয়ে ইভান্স ১০২ রান তুলেন ও ১৩ ক্যাচ নেন। উইজডেন ইভান্সের উচ্ছসিত প্রশংসা করে। মন্তব্য করে যে, সর্বদাই তিনি উজ্জ্বীবনী শক্তি হিসেবে গরমের মধ্যে অংশ নিয়েছেন। তিনি দলের উদ্দীপনা যোগান বিশেষ করে বোলারদেরকে।
হাটিকভাহ
ইতিহাস
'কবিদের শহর' হিসেবে খ্যাত তৎকালীন অস্ট্রীয় সাম্রাজ্যাধীন জোলোখিভ (বর্তমান ইউক্রেনে) শহরের কবি নাফতালি হার্জ ইমবার ১৮৭৮ সালে এই কবিতাটি রচনা করেন। কিন্তু ১৮৮২ সালে কবি নাফতালি ইমবার ইউরোপ ছেড়ে অভিবাসী হয়ে অটোম্যান শাসিত ফিলিস্তিনে বাস করতে শুরু করেন এবং রিশোন লিৎজিয়োন, রিহোভোৎ, গেদেরা এবং ইয়েশুদ হামা'আলার মতো গোড়ার দিকে প্রতিষ্ঠিত হওয়া ইহুদি উপনিবেশগুলোর শহরের কর্ণধারদের কাছে তিনি তার এই কবিতা প্রচার করতে থাকেন।
গডফ্রে ইভান্স
তৃতীয় অ্যাশেজ সাফল্য
অ্যাশেজের পর নিউজিল্যান্ডে দুই টেস্টের সিরিজে খেলতে যান। তবে সফরে ইভান্স ব্যাট হাতে দূর্বল ক্রীড়াশৈলী প্রদর্শন করেন। উভয় টেস্টেই শূন্য রান তুলেন। টেস্টের বিরতীতে ওয়েলিংটনের বিপক্ষে প্রস্তুতিমূলক খেলায়ও তাকে সংগ্রাম করতে হয়েছে। সেখানেও তিনি এক রান ও শূন্য রানের দেখা পান।
হাটিকভাহ
ইতিহাস
ধারণা করা হয় যে, ইমবারের হাতিকভাহ্‌ কবিতার নবম-স্তাবক "তিকভাতেনু (যার অর্থ - 'আমাদের আশা')" অংশের লাইনগুলোই আধুনিক ইসরায়েলের মধ্যবর্তী শহর পেটাহ টিকভাহ্‌ প্রতিষ্ঠায় প্রেরণা জুগিয়েছিল। পরবর্তীতে ১৮৮৬ সালে কবি ইমবারের প্রথম বই "বারকাই (যার অর্থ - 'প্রভাতের জ্যোতির্ময় নক্ষত্র')" বইটিতে কবিতাটি প্রথম প্রকাশিত হওয়ার পর রাশিয়ার হোভেভেয় জায়ন নামক ইহুদীয় সংগঠন তাদের দলের দলীয় সঙ্গীত হিসেবে হাতিকভাহ্‌-কে নির্ধারণ করে এবং পরে ১৮৯৭ সালে সুইজারল্যান্ডে অনুষ্ঠিত হওয়া প্রথম জায়নবাদী কংগ্রেস নেতৃবৃন্দও হাতিকভাহ্‌কে তাদের দলীয় সঙ্গীতরূপে স্বীকৃতি দেয়।
গডফ্রে ইভান্স
তৃতীয় অ্যাশেজ সাফল্য
১৯৫৫ সালে দক্ষিণ আফ্রিকা ইংল্যান্ড সফরে পাঁচ টেস্টের সিরিজে খেলতে আসে। প্রথম তিন খেলায় অংশ নিলেও শেষ দুই টেস্টে আঘাতের কারণে অনুপস্থিত ছিলেন তিনি। ট্রেন্ট ব্রিজের প্রথম টেস্টে ইংল্যান্ড দল ইনিংসের ব্যবধানে জয় পায়। ইংল্যান্ডের ইনিংসে ১২ রান ও দুই ক্যাচ নিয়ে অবদান রাখেন। তন্মধ্যে দ্বিতীয় ক্যাচটি তার ১৫০তম টেস্ট ডিসমিসাল ছিল। লর্ডসের দ্বিতীয় টেস্টে সাতটি ডিসমিসাল নেন যা তার টেস্ট খেলোয়াড়ী জীবনের রেকর্ড ছিল। ১৭১ রানে পিছিয়ে থেকে ইংল্যান্ড দল জয় পায়। তৃতীয় টেস্ট চলাকালে ইভান্সের ডানহাতের কনিষ্ঠায় দুই জায়গায় ফাটল ধরে। তার অনুপস্থিতিতে টম গ্রাভেনি উইকেট-রক্ষণে সহায়তা করেন। ইংল্যান্ডের দ্বিতীয় ইনিংসে হাতে প্লাস্টার নিয়েও এগারো নম্বরে ব্যাটিংয়ে নামেন ও সাত বাউন্ডারি সহযোগে ৩৬ রান তুলেন। এরফলে দক্ষিণ আফ্রিকার জয়ের লক্ষ্যমাত্রা ৯৭ থেকে ১৪৫-এ নিয়ে যান। তবে, সফরকারী দল তিন উইকেট হাতে রেখেই জয়ের সন্ধান পায়।
হাটিকভাহ
ইসরায়েল রাষ্ট্র প্রতিষ্ঠার পূর্বে
১৯১৯ সালে আরবে জায়নবাদী বিরোধী আন্দোলন শুরু হলে পরিস্থিতি সামাল দিতে তৎকালীন ব্রিটিশ মেন্ডেটরি প্রশাসন জনসম্মুখে প্রচার নিষিদ্ধ করে।
গডফ্রে ইভান্স
তৃতীয় অ্যাশেজ সাফল্য
অস্ট্রেলিয়া ১৯৫৬ সালে ইংল্যান্ড সফরে যায়। ইভান্সের উপস্থিতিতে ইংল্যান্ড দল ২-১ ব্যবধানে টেস্ট সিরিজ জয়লাভে সক্ষম হয়। ১৯.১৬ গড়ে ১১৫ রান তুলেন তিনি। তবে, সাত ইনিংসের তিনটিতেই শূন্য রান পান। ওল্ড ট্রাফোর্ডের চতুর্থ টেস্টে তার সর্বোচ্চ রান আসে ৪৭। ২৯ মিনিটের ঐ ইনিংসটিতে পাঁচটি চার ও দুইটি ছক্কা ছিল। খেলায় জয়লাভ করে অ্যাশেজ অক্ষত রাখতে সমর্থ হয় ইংল্যান্ড দল। এতে জিম লেকারের ১৯ উইকেট লাভের অবিস্মরণীয় অবদান ছিল। সিরিজে নয়টি ডিসমিসাল লাভ করলেও দ্বিতীয় টেস্টেই ইভান্স করেছিলেন সাতটি।
হাটিকভাহ
ইসরায়েল রাষ্ট্র প্রতিষ্ঠার পূর্বে
জোন্ডেরকোমান্ডোসের (কনসেন্ট্রেশন ক্যাম্পের কয়েদী-ইহুদীদের একটি ইউনিট, যাদের বলপূর্বক গ্যাস চ্যাম্বারে মৃত শবদেহগুলো পোড়ানোর কাজ করানো হতো) একজন প্রাক্তন কয়েদী-কর্মচারী উল্লেখ করেন যে, চেক-ইহুদীরা মৃত্যুর পূর্বে অশউইটজের গ্যাস চ্যাম্বারে ঢুকার আগে সমস্বরে হাতিকভাহ্‌ গানটি গাইতো এবং ওয়াফেন এস-এস শাখার নাৎসী সৈন্যরা এই গান শুনে ক্রুদ্ধ হয়ে তাদের পেটাতে শুরু করতো।
জাতীয় সঙ্গীত হিসেবে স্বীকৃতি
১৯৪৮ সালে ইসরায়েল রাষ্ট্র প্রতিষ্ঠিত হওয়ার পর, "হাতিকভাহ্‌" অনানুষ্ঠানিকভাবে জাতীয় সঙ্গীত হিসেবে স্বীকৃত হয়েছিলো। আনুষ্ঠানিকভাবে এটি ২০০৪ সালের নভেম্বর মাসে স্বীকৃতি পায়, যখন নেসেট (ইসরায়েলের পার্লামেন্ট) গানটির সংক্ষিপ্ত এবং গানটির সম্পাদনা ও সংস্করণ সহকারে অনুমোদন প্রদান করে।
গডফ্রে ইভান্স
তৃতীয় অ্যাশেজ সাফল্য
১৯৫৭ সালে ওয়েস্ট ইন্ডিজ দল পাঁচ টেস্টের সিরিজ খেলার জন্য ইংল্যান্ডে আসে। তবে ইংল্যান্ড একচ্ছত্র প্রভাববিস্তার করে ৩-০ ব্যবধানে জয়ী হয় যার সবকটিই ইনিংসের ব্যবধানে ছিল। ড্র হওয়া দুইটি খেলায়ও তারা ভালো অবস্থানে ছিল। পাঁচ টেস্টের সবগুলোতেই ইভান্সের উপস্থিতি ছিল। ২০১ রানের পাশাপাশি ১৫ ডিসমিসাল ঘটান তিনি। লর্ডসের দ্বিতীয় টেস্টে ১১৫ মিনিট ক্রিজে অবস্থান করে তিনি ৮২ রান তুলেন। আট নম্বরে ব্যাটিংয়ে নেমে কলিন কাউড্রের সাথে সপ্তম উইকেট জুটিতে ১১৫ মিনিটে ১৭৪ রান সংগ্রহ করেন। ঐ উইকেট জুটিতে এটি ইংল্যান্ডের রেকর্ড জুটিরূপে স্বীকৃত ও ইভান্সের খেলোয়াড়ী জীবনের সর্বোচ্চ। হেডিংলিতে অনুষ্ঠিত চতুর্থ টেস্টে তিনি কোন বাই রান দেননি। কোলি স্মিথের ক্যাচ নিয়ে তিনি ২০০তম টেস্ট ডিসমিসাল ঘটান ও প্রথম খেলোয়াড় হিসেবে এ মাইলফলক স্পর্শ করতে সক্ষমতা দেখান।
হাটিকভাহ
জাতীয় সঙ্গীত হিসেবে স্বীকৃতি
আনুষ্ঠানিক জাতীয় সঙ্গীত হিসেবে গানটির শুধু প্রথম-স্তাবকই গাওয়া হয়।
পি. বেঞ্জামিন
'''পি. বেঞ্জামিন''' হলেন তামিলনাড়ুর ১৫তম তামিলনাড়ু বিধানসভার একজন ভারতীয় রাজনীতিবিদ। তিনি এআইএডিএমকে-র প্রার্থী হিসেবে মাদুরভোয়াল কেন্দ্র থেকে নির্বাচিত হয়েছিলেন।
হাটিকভাহ
গীতিকাব্য
নিচের পংক্তিগুলো হচ্ছে কবি নাফতালি হার্জ ইমবারের হাতিকভাহ্‌ কবিতাটির পুর্ণাঙ্গ রুপ, যেখানে ইসরায়েলের জাতীয় সঙ্গীত হিসেবে শুধু প্রথম স্তাবকের কথাগুলোই গাওয়া হয়।
গডফ্রে ইভান্স
তৃতীয় অ্যাশেজ সাফল্য
১৯৫৮ সালে নিউজিল্যান্ড ইংল্যান্ড সফরে আসে। স্বাগতিক ইংল্যান্ড দল পাঁচ টেস্টের সিরিজটিতে ৪-০ ব্যবধানে জয় পায়। তন্মধ্যে তিনটিতেই ইনিংসের ব্যবধানে ছিল। ইভান্স দলে থাকলেও ব্যাটিং অত্যন্ত দূর্বলতার পরিচয় দেন। ৫.৬০ গড়ে মাত্র ২৮ রান তুলেন। তবে, সিরিজের পঞ্চম টেস্টে ওভালে অংশ নিয়ে ৮৬তম টেস্টে অংশ নেন ও ওয়ালি হ্যামন্ডের রেকর্ড ভেঙ্গে ফেলেন।
পি. বেঞ্জামিন
জয়ললিতা বেঞ্জামিনকে মে ২০১৬ সালে স্কুল শিক্ষা মন্ত্রী হিসেবে নিযুক্ত করেন। তামিলনাড়ু সরকারের এটিই ছিল তার প্রথম মন্ত্রিসভা পদ।
গডফ্রে ইভান্স
তৃতীয় অ্যাশেজ সাফল্য
আইসিসি টেস্ট খেলোয়াড় ব্যাটিং র‌্যাঙ্কিংয়ে তিনি তার সর্বোচ্চ রেটিং করেন ৪৪২ যা ২১ জুলাই, ১৯৫২ তারিখে ওল্ড ট্রাফোর্ডে সফরকারী ভারতের বিপক্ষে তৃতীয় টেস্টে। ৯ জানুয়ারি, ১৯৫১ তারিখে সিডনিতে স্বাগতিক অস্ট্রেলিয়ার বিপক্ষে তৃতীয় টেস্টে সর্বোচ্চ ব্যক্তিগত র‌্যাঙ্কিং করেন ২৪তম।
চূড়ান্ত টেস্ট
১৯৫৯ সালে ভারত দল ইংল্যান্ড সফরে যায়। অ্যাশেজ সিরিজে পরাজয়ের পর নিজ দেশে এটিই প্রথম টেস্ট সিরিজ ছিল। অ্যাশেজে পরাজয়বরণের পর অভিজ্ঞতাসম্পন্ন বেশ কয়েকজন খেলোয়াড় দল থেকে বাদ পড়েন। তবে, ইভান্স দলে থেকে যান। গ্রীষ্মের প্রথম টেস্টে দল নির্বাচকমণ্ডলীর আস্থার যথার্থতা তুলে ধরেন ও বল প্রতি রান তুলে ৭৩ সংগ্রহ করেন। তার ঐ ইনিংসে ১২ বাউন্ডারির মার ছিল। তবে, লর্ডসের দ্বিতীয় টেস্টে সোয়া ঘণ্টার ব্যবধানে টমি গ্রীনহো'র বলে চারবার স্ট্যাম্পিং করতে ব্যর্থ হন। তবে, অন্যান্য বিষয়ে সবিশেষ ভূমিকা রাখেন ও কোন বাই রান খেলায় দেননি। দলের পুণর্গঠনকল্পে পরের টেস্টে তাকে বাদ দেয়া হয়। তার টেস্ট ক্যাপ নম্বর ছিল ৩১৫।
অবসর
পেশাদারী ক্রিকেট থেকে অবসর নেয়ার পর হাম্পশায়ারের হিল ব্রো এলাকায় জলি ড্রোভার পাব নামীয় প্রতিষ্ঠান পরিচালনায় অগ্রসর হন। ‘বিহাইন্ড দ্য স্ট্যাম্পস’ (১৯৫১) ও ‘দ্য গ্লাভস আর অফ’ (১৯৬০) নামের দুইটি আত্মজীবনীমূলক গ্রন্থ প্রকাশ করেন। ঐ প্রতিষ্ঠানটি ক্রিকেটবিষয়ক চিত্র দিয়ে সাজানো ছিল ও ইভান্স সর্বদাই তার ক্রিকেট জীবন নিয়ে আলোচনায় মত্ত থাকতেন। ক্রিকেটবোদ্ধা হিসেবে ল্যাডব্রুকস জুয়ারীদের সাথে জড়িত ছিলেন। ১৯৮১ সালে হেডিংলিতে অস্ট্রেলিয়ার বিপক্ষে জয়ের বিপরীতে ১:৫০০ অনুপাতে বাজীর প্রস্তাব রাখেন। তবে, ইয়ান বোথাম ও বব উইলিসের অসামান্য অবদানের প্রেক্ষিতে ২২৭ রানে ফলো অনে পড়েও ইংল্যান্ড দল অবিস্মরণীয় জয় পায়।
‘আউটসাইড এজ’ শিরোনামের টেলিভিশন অনুষ্ঠানের একটি পর্বে ইভান্স অংশ নেন।
৩ মে, ১৯৯৯ তারিখে ৭৮ বছর বয়সে গডফ্রে ইভান্সের দেহাবসান ঘটে। ব্যক্তিগত জীবনে বিবাহিত ছিলেন। অ্যাঞ্জেলা নাম্নী এক রমণীর পাণিগ্রহণ করেন। মৃত্যুকালে স্ত্রী অ্যাঞ্জেলা ও কন্যা আবিগেইলকে রেখে যান।
বিদেশী সংবাদমাধ্যমে বাংলাদেশের মুক্তিযুদ্ধ
বিদেশী সংবাদমাধ্যমে বাংলাদেশের মুক্তিযুদ্ধ গুরুত্বের সঙ্গে প্রতিফলিত হয়েছিল। ১৯৭১ সালের ২৫ মার্চ মধ্যরাত্রে পাকিস্তানি সেনাবাহিনীর 'অপারেশন সার্চলাইট' থেকে শুরু করে ১৬ ডিসেম্বর তারিখে যৌথবাহিনীর কাছে পাকিস্তানের সামরিক বাহিনীর আত্মসমর্পণের খবর বিশ্বব্যাপাী রেডিও, টেলিভিশন ও মুদ্রিত সংবাদপত্রে ব্যাপকভাবে প্রচারিত হয়েছিল।
প্রকাশিত সংবাদের শ্রেণীবিন্যাস
বিদেশী সংবাদমাধ্যমে বাংলাদেশের মুক্তিযুদ্ধের খবরসমূহ কয়েকটি বিষয়ে ভাগ করা হয়েছে। এগুলি হলো:
খোরঠা ভাষা
খোরঠা পূর্ব ভারতে একটি ভাষা, যা মগহী ভাষার একটি উপভাষা হিসেবে গণ্য করা হয়। ঝাড়খণ্ড রাজ্যের ছোটনাগপুর ও সাঁওতাল পরগণা বিভাগদুটির ১৩টি জেলায় এই ভাষা প্রচলিত। এই জেলাসমূহ হল হাজারীবাগ, কোডার্মা, গিরিডিহ, বোকারো, ধানবাদ, চাতরা, রামগড়, দেওঘর, দুমকা, সাহেবগঞ্জ, পাকুড়, গোড্ডা এবং জামতারা। এটি ঝাড়খণ্ড রাজ্যের সর্বাধিক প্রচলিত ভাষা।
আরো দেখুন
• খোট্টা ভাষা
তথ্যসূত্র
Khortha language
বৈরাগ ইউনিয়ন
আয়তন
বৈরাগ ইউনিয়নের আয়তন ৪,০১৩ একর (১৬.২৪ বর্গ কিলোমিটার)।
অবস্থান ও সীমানা
আনোয়ারা উপজেলার উত্তর-পশ্চিমাংশে বৈরাগ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে বারশত ইউনিয়ন ও বটতলী ইউনিয়ন, পূর্বে চাতরী ইউনিয়ন, উত্তরে কর্ণফুলী উপজেলার বড় উঠান ইউনিয়ন এবং পশ্চিমে কর্ণফুলী নদী ও চট্টগ্রাম সিটি কর্পোরেশনের ৪১নং দক্ষিণ পতেঙ্গা ওয়ার্ড অবস্থিত।
প্রশাসনিক কাঠামো
বৈরাগ ইউনিয়ন আনোয়ারা উপজেলার আওতাধীন ১নং ইউনিয়ন পরিষদ। এ ইউনিয়নের আংশিক (কর্ণফুলী তীরবর্তী অংশ) প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন এবং বাকি অংশ আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
ইতিহাস
ব্রিটিশ শাসনামলের আনুমানিক ১৯৪৩ সালে প্রথম মহকুমার অধীনে বর্তমান বৈরাগ এই ১টি গ্রাম নিয়ে বৈরাগ ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্টের পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দিন সরকার। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ডের সদস্য ডাঃ রেয়াজ উদ্দিন সরকার প্রথম ইউনিয়ন পরিষদ চেয়ারম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক আনোয়ারা ইউনিয়ন থেকে বৈরাগ গ্রামকে পৃথক করে বৈরাগ নামে আলাদা ইউনিয়ন গঠন করেন। বর্তমানে ৯টি ছোট বড় গ্রাম মিলিয়েই বৈরাগ ইউনিয়ন পরিষদ।
নামকরণ
বৈরাগ ইউনিয়নের নাম নিয়ে দুটি জনশ্রুতি রয়েছে, পুর্বে বৈরাগ ইউনিয়নের অধিকাংশ গ্রামেই হিন্দুদের আধিপত্য ছিল। রাধা রমন সিংহ ও আশু সিংহ ছিলেন বৈরাগ গ্রামের ধনাঢ্য ব্যক্তিদের মধ্যে অন্যতম। তারাই প্রথম বৈরাগ ইউনিয়ন নামের প্রস্তাবকারী ছিলেন।
অন্যটি হল উত্তর বন্দর, দক্ষিণ বন্দর, বদলপুরা, গুয়াপঞ্চক, আমানউল্লাহ পাড়া, মোহাম্মদপুর সহ আরও কয়েকটি গ্রাম নিয়ে একটি বড় জঙ্গল+পাহাড়ে বিভিন্ন মানুষের আনাগুনা থাকায় নাকি বৈরাগ নামকরণ করা হয়। তবে ঐ সময়ে নৌকাই ছিল বৈরাগ ইউনিয়নে একমাত্র যোগাযোগ স্থাপনকারী বাহন।
শিক্ষা ব্যবস্থা
২০১১ সালের আদমশুমারি অনুযায়ী বৈরাগ ইউনিয়নের সাক্ষরতার হার ৬২.৭%। এ ইউনিয়নে ২টি স্কুল এন্ড কলেজ, ১টি মাধ্যমিক বিদ্যালয়, ৩টি মাদ্রাসা ও ১০টি প্রাথমিক বিদ্যালয় রয়েছে।
যোগাযোগ ব্যবস্থা
বৈরাগ ইউনিয়নে যোগাযোগের প্রধান সড়ক শিকলবাহা-রায়পুর সড়ক। সব ধরনের যানবাহনে যোগাযোগ করা যায়। এছাড়া চট্টগ্রাম মহানগরী থেকে ১৪নং ও ১৫নং ঘাট দিয়ে এ ইউনিয়নে নৌপথে যোগাযোগের ব্যবস্থা রয়েছে।
ধর্মীয় উপাসনালয়
বৈরাগ ইউনিয়নে ৩৯টি মসজিদ, ১০টি ঈদগাহ ও ৯টি মন্দির রয়েছে।
খাল ও নদী
বৈরাগ ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলী নদী।
হাট-বাজার
বৈরাগ ইউনিয়নের প্রধান ৩টি হাট/বাজার হল চাতরী চৌমুহনী বাজার, মহালখান বাজার এবং দেয়াং বাজার।
দর্শনীয় স্থান
বৈরাগ ইউনিয়নের দর্শনীয় স্থানগুলোর মধ্যে রয়েছে:
ছায়া সরকার (ষড়যন্ত্র)
ছায়া সরকার হচ্ছে এক গুচ্ছ ষড়যন্ত্র তত্ত্ব যা এই ধারণার উপর ভিত্তি করে তৈরি হয় যে, বাস্তব ও প্রকৃত রাজনৈতিক ক্ষমতা জনগণের দ্বারা নির্বাচিত প্রতিনিধির দ্বারা গঠিত হয় না ( যেমন যুক্তরাষ্ট্র কংগ্রেস), বরং বিভিন্ন ব্যক্তির দ্বারা গঠিত হয় যারা পর্দার আড়ালে থেকে এবং গণতান্ত্রিক প্রতিষ্ঠানসমূহের নজরের বাইরে থেকে ক্ষমতার চর্চা করেন। এই বিশ্বাস অনুসারে, আনুষ্ঠানিক নির্বাচিত সরকার এই ছায়া সরকারের অনুগত হয় যেখানে এই ছায়া সরকার সকল নির্বাহী ক্ষমতার অধিকারী হয়।
ছায়া সরকার তত্ত্ব প্রায়ই প্রস্তাব করে যে, সরকারকে গুপ্তভাবে বৈদেশিক সত্ত্বা (যেমন এলিয়েন, দ্য ভ্যাটিকান এবং জেস্যুটস), আভ্যন্তরীন সংখ্যালঘু সম্প্রদায় (যেমন ইহুদি, করপোরেট সমাজ ও সেন্ট্রাল ব্যাংক বা ফ্রিম্যাসোন) বা কোন বৈশ্বিক অভিজাত ও রাষ্ট্রাতিগ প্রতিষ্ঠান (নিও ওয়ার্ল্ড অর্ডার ষড়যন্ত্র তত্ত্ব অনুসারে সুপ্রান্যাশনাল অরগানাইজেশন) দ্বারা নিয়ন্ত্রণ করা হয় যারা রাষ্ট্রের নীতিতে হস্তক্ষেপ করতে চায় বা বিশ্বকে জয় করতে চায়।
ইতিহাস
ষড়যন্ত্র সংক্রান্ত রচনাগুলো একটি গুপ্ত সরকারের অস্তিত্বকে ধরে নেয়া হয় যা আপাত সরকারের পেছনে আসল ক্ষমতার অধিকারী। এরকম রচনার মধ্যে ড্যান স্মুট, উইলিয়াম গাই কার, জিম মারস, ক্যারল কুইংলি, গ্যারি অ্যালেন, অ্যালেক্স জোনস, ডেস গ্রিগিন, জি. এডোয়ার্ড গ্রিফিন, ডেভিড আইক এবং দ্বিতীয় মাইকেল এ. হফম্যান এর রচনা রয়েছে। এই লেখকদের মধ্যে কেউ কেউ বিশ্বাস করতেন, এই গুপ্ত সরকারের সদস্যরা কাউনসিল অব ফরেইন রিলেশনস, রয়াল ইনস্টিটিউট ফর ইন্টারন্যাশনাল এফেয়ারস, দ্য ট্রাইলেটারেল কমিশন, দ্য বিল্ডারবার্গ গ্রুপ, সিআইএ এবং এমআই৬ এর প্রতিনিধিত্ব করতে পারে বা এদের এজেন্ট হিসেবে কাজ করতে পারে। এক্ষেত্রে এরা আন্তর্জাতিক ব্যাংক এবং অর্থনৈতিক প্রতিষ্ঠান যেমন বিশ্ব ব্যাংক এবং ব্যাংক ফর ইন্টারন্যাশনাল সেটেলমেন্ট এর সহায়তা নিতে পারে।  এই ধারণাটি যুক্তরাষ্ট্রের জনপ্রিয় টেলিভিশন শো দ্য এক্স-ফাইলস  দ্বারা জনপ্রিয় হয়।
মিল্টন উইলিয়াম কুপার দাবী করেন, ছায়া সরকার বহির্বিশ্বের এলিয়েনের সাথে সম্পর্কযুক্ত। ১৯৯১ সালে তার প্রকাশিত গ্রন্থ বিহাইন্ড এ পেল হর্স "ইউএফও এবং মিলিশিয়া সারকেলে" প্রভাবশালী ছিল। বইটিতে "গুপ্ত বিশ্বের সরকারের কার্যাবলি" এবং "যুক্তরাষ্ট্রের মানুষের উপর ইলুমিনেটির যুদ্ধের ঘোষণা সংক্রান্ত বিভিন্ন গুপ্ত কার্যাবলি" সম্পর্কে বর্ণনা দেয়া হয়। কুপার দাবী করেন তিনি যখন নেভিতে কাজ করেন তখন একটি গুপ্ত নথি দেখেন যেখানে এলিয়েনদের সাথে সরকারের বিভিন্ন চুক্তির বিষয়ে বর্ণনা ছিল। কুপার ইলুমিনেটির ধারণাকে তার বিশ্বাসের সাথে সম্পর্কিত করেন এবং দাবী করেন, বহির্বিশ্বের এলিয়েনরা যুক্তরাষ্ট্র সরকারের সাথে গুপ্তভাবে জড়িত। তিনি ১৯৫৪ সালে ডিউইট ডি. আইজেনহাওয়ারকে এলিয়েনদের সাথে মধ্যস্থতা করা, ইলুমিনেটির একটি অভ্যন্তরীন চক্র প্রতিষ্ঠা করে তাদের সাথে সম্পর্কের ব্যবস্থাপনা এবং জনগণের কাছ থেকে এসব গোপন রাখার জন্য অভিযুক্ত করেন। কুপার বিশ্বাস করতেন, এলিয়েনরা বিভিন্ন গুপ্ত সংগঠন, ধর্ম, জাদু, উইচক্রাফট এবং অকাল্টের দ্বারা মানবজাতিকে শাসন ও প্ররোচিত করে। এমনকি ইলুমিনেটিও নিজেদের অজান্তেই এলিয়েনদের দ্বারা প্রভাবিত হয়।
উক্তিতে
"আমাদের রিপাবলিকের ভীতি হচ্ছে অদৃশ্য সরকার, যা একটি বিশালাকার অক্টোপাস এবং আমাদের শহর, রাজ্যসমূহ ও জাতির উপরে তার পাগুলো নাচাচ্ছে।" - জন হাইলান, নিউ ইয়র্ক সিটির মেয়র, ১৯২২
"প্রকাশ্য সরকারের পেছনে একটি অদৃশ্য সরকার আছে যার জনগণের প্রতি কোন আনুগত্য ও দায়বধ্যতা নেই" -রাষ্ট্রপতি থিওডোর রুজভেল্টের প্রোগ্রেসিভ ("বুল মুজ") পার্টির প্লাটফর্ম থেকে।
"গণতান্ত্রিক সমাজে জনগণের থেকে আসা সংগঠিত মতামতের একটি সচেতন ও বুদ্ধিদীপ্ত হস্তক্ষেপ একটি গুরুত্বপূর্ণ উপাদান। যারা সমাজের এই অদৃশ্য কৌশলকে হস্তক্ষেপ করে তারা অদৃশ্য সরকার, যারা দেশের প্রকৃত ক্ষমতার অধিকারী। আমরা সকার, আমাদেরকে শাসন করা হয়, আমাদের মনকে গঠন করা হয়, স্বাদকে তৈরি করা হয়, আমাদের ধারণা হচ্ছে নির্দেশিত, আর এগুলোর বেশিরভাগই তাদের দ্বারা হয় যাদের সম্পর্কে আমরা কখনও শুনিই নি।" - এডওয়ার্ড বারনেস, দ্য "ফাদার অব পাবলিক রিলেশনস", তার ১৯২৮ সালের প্রভাবশালী বই প্রোপাগান্ডা -তে এটা লেখেন।
"কিন্তু অকপটে বলতে গেলে একটি বাইরের সূত্র আছে যাকে আমরা "ডিপ স্টেট" বা "ছায়া সরকার" বলি। জনগণ এদে দ্বারা খুবই প্রভাবিত হয়, যারা আমাদের সরকার, আমাদের রাষ্ট্রপতির চেয়েও বেশি ক্ষমতাশালী।" - রন পল, প্রাক্তন যুক্তরাষ্ট্র প্রতিনিধি, নভেম্বর ২০১৬ তে বলেন (ডোনাল্ড ট্রাম্পের রাষ্ট্রপতি নির্বাচনে বিজয়ী হবার পর)।
কেন্টাকি বিশ্ববিদ্যালয়
কেন্টাকি বিশ্ববিদ্যালয় কেন্টাকি অঙ্গরাজ্যের লেক্সিংটনে অবস্থিত সরকারি জমি অনুদানপ্রাপ্ত গবেষণাধর্মী বিশ্ববিদ্যালয়। জন ব্রায়ান বাউম্যান ১৮৬৫ সালে এই প্রতিষ্ঠানটি অ্যাগ্রিকালচার অ্যান্ড মেকানিক্যাল কলেজ অব কেন্টাকি নামে প্রতিষ্ঠা করেন। এটি কেন্টাকি অঙ্গরাজ্যের দুটি জমি অনুদানপ্রাপ্ত বিশ্ববিদ্যালয়ের একটি, অন্যটি হল কেন্টাকি স্টেট বিশ্ববিদ্যালয়। এই প্রতিষ্ঠানে এই অঙ্গরাজ্যের সর্বাধিক শিক্ষার্থী ভর্তি হয়। ২০১৯ সালে এতে শিক্ষার্থী ভর্তির সংখ্যা ছিল ৩০,৫৪৫।
এই প্রতিষ্ঠানে ১৬টি কলেজ, একটি গ্র্যাজুয়েট স্কুল, ৯৩টি স্নাতক প্রোগ্রাম, ৯৯টি স্নাতকোত্তর প্রোগ্রাম, ৬৬টি ডক্টরাল প্রোগ্রাম এবং চারটি পেশাদার প্রোগ্রাম রয়েছে। এটি "আরওয়ান: ডক্টরাল বিশ্ববিদ্যালয় - খুবই উচ্চ গবেষণা কর্মকাণ্ড" হিসেবে শ্রেণিকৃত। ন্যাশনাল সায়েন্স ফাউন্ডেশন অনুসারে কেন্টাকি বিশ্ববিদ্যালয় ২০১৮ সালে গবেষণা ও উন্নয়নমূলক কর্মকাণ্ডে ৩৯৩ মিলিয়ন মার্কিন ডলার খরচ করে, যা সারাদেশের মধ্যে ৬৩তম স্থান অধিকার করে।
কেন্টাকি বিশ্ববিদ্যালয় প্রাঙ্গনে ১৫টি গ্রন্থাগার রয়েছে, তন্মধ্যে সর্ববৃহৎ হল উইলিয়াম টি. ইয়ং লাইব্রেরি, যা একটি ফেডারেল ডিপোজিটরি, যেখানে সামাজিক বিজ্ঞান, মানবিক ও জীবন বিজ্ঞান সংকলন সম্পর্কিত বিষয় রয়েছে। ১৯৯৭ সাল থেকে এই বিশ্ববিদ্যালয়টি গবেষণা খাতে খরচ বৃদ্ধিতে মনোযোগী হয়। এই বিশ্ববিদ্যালয়ের দুইজন প্রাক্তন শিক্ষার্থী নোবেল পুরস্কার অর্জন করেছেন।
ইতিহাস
thumb|left|শুরুর দিকের প্রাঙ্গন: মাঝে বার্কার হল, ডানে মূল ভবন, পিছনে হৃদ যেখানে পরবর্তীকালে স্টুডেন্ট সেন্টার নির্মিত হয়। ১৮৬৫ সালে মরিল ল্যান্ড-গ্র্যান্ট আইনের মাধ্যমে ফেডারেল সহায়তা লাভের পর জন ব্রায়ান বাউম্যান অ্যাগ্রিকালচার অ্যান্ড মেকানিক্যাল কলেজ অব কেন্টাকি (এঅ্যান্ডএম) প্রতিষ্ঠা করেন। তখন ক্লাস হুত অ্যাশল্যান্ড, দ্য হেনরি ক্লে এস্টেটে। তিন বছর পর জেমস কেনেডি প্যাটারসন এই জমি-অনুদানপ্রাপ্ত বিশ্ববিদ্যালয়ের প্রথম সভাপতি হন এবং প্রথম ডিগ্রি প্রদান করা হয়। ১৮৭৬ সালে বিশ্ববিদ্যালয়টি স্নাতকোত্তর ডিগ্রি চালু করে। দুই বছর পর এঅ্যান্ডএম কেন্টাকি বিশ্ববিদ্যালয় (যা বর্তমানে ট্রানসিলভেনিয়া বিশ্ববিদ্যালয়) থেকে আলাদা হয়ে যায়। নতুন প্রতিষ্ঠানের জন্য লেক্সিংটন ৫২ একর (২১০,০০০ বর্গকিমি) পার্ক দান করে, যা কেন্টাকি বিশ্ববিদ্যালয়ের বর্তমান প্রাঙ্গনের মূল অংশ হয়ে ওঠে। এঅ্যান্ডএম শুরুতে শুরু পুরুষ শিক্ষার্থীভিত্তিক প্রতিষ্ঠান ছিল, কিন্তু ১৮৮০ সাল থেকে তারা নারী শিক্ষার্থীদেরও ভর্তি নেওয়া শুরু করে।
১৮৯২ সালে বিশ্ববিদ্যালয়ের প্রাতিষ্ঠানিক রঙ রয়্যাল ব্লু ও সাদা গৃহীত হয়। এর পূর্বে ১৮৯১ সালের ১৯শে ডিসেম্বর কেন্টাকি-সেন্টার কলেজ ফুটবল ম্যাচে নীল ও হালকা হলুদ রঙ গৃহীত হয়েছিল।
১৮৮২ সালের ১৫ই ফেব্রুয়ারি বর্তমান প্রাঙ্গনের তিনটি ভবনের প্রথম ভবন প্রশাসনিক ভবন নির্মাণের কাজ সমাপ্ত হয়। তিন বছর পর কলেজটি অগ্রিকালচারাল এক্সপেরিয়েন্স স্টেশন তৈরি করে, যা কৃষিব্যবসা, খাদ্য প্রক্রিয়াকরণ, পুষ্টি, পানি ও মাটি গবেষণা এবং পরিবেশ নিয়ে গবেষণা করে। এরপর ১৯১০ সালে বিশ্ববিদ্যালয়ের অ্যাগ্রিকালচারাল এক্সটেনশন সার্ভিস চালু হয়, যা মার্কিন যুক্তরাষ্ট্রের প্রথম দিকের এক্সটেনশন সার্ভিস।
শিক্ষাব্যবস্থা
বিশ্ববিদ্যালয়টি শিক্ষাব্যবস্থার মধ্যে ১৬টি ডিগ্রি-প্রদানকারী কলেজে দুই শতাধিক শিক্ষায়তনিক প্রোগ্রাম রয়েছে, তন্মধ্যে ১৫২টি গ্র্যাজুয়েট প্রোগ্রাম ও ৭টি পেশাদার প্রোগ্রাম রয়েছে। কেন্টাকি বিশ্ববিদ্যালয়ের গ্রন্থাগারের সাতটি শাখা রয়েছে, তন্মধ্যে সর্ববৃহৎ হল উইলিয়াম টি. ইয়াং লাইব্রেরি। ইয়াং লাইব্রেরিতে কৃষি, জীববিজ্ঞান, ব্যবসা, মানবিক ও সামাজিক বিজ্ঞানের বিভিন্ন শাখার বইয়ের সংকলন রয়েছে।
শিক্ষার্থীরা তাদের পছন্দ ও বিশেষত্ব অনুসারে নিম্নোক্ত কলেজে ভর্তি হতে পারে:
কুমিল্লা-৪
কুমিল্লা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫২নং আসন।
ভিনেগার
ভিনেগার এসিটিক এসিডের (CH3COOH) ৬-১০% (৪-১০% স্বল্প পরিমান বিজ্ঞানীর মতে) পানির মিশ্রণে তৈরি | চিনি বা ইথানলকে গাজন প্রক্রিয়ার মাধ্যমে এসিটিক এসিডে পরিণত করা হয়। এটি সাধারণতঃ রান্নাকর্মে ব্যবহৃত হয়। এটি মদ কিংবা আপেলের রস দিয়ে উৎপন্ন এলকোহল, ফলের রস ইত্যাদি জাতীয় তরল পদার্থ সহযোগে ভিনেগার তৈরীতে ব্যবহার করা হয়। উক্ত তরলে ইথানল দ্রবীভূত হয়ে ভিনেগারে রূপান্তরিত করে। নির্দিষ্ট ব্যাকটেরিয়া ব্যবহার করেও এটি প্রস্তুত হয়।
রান্নাকর্মে প্রায়শঃই আচার-চাটনী ও সালাদে এটি ব্যবহার করা হয়। ইতালীয় রান্নায় ভিনেগার, তৈল এবং লবণ আবশ্যকীয় উপাদান হিসেবে বিবেচিত। গৃহস্থালী পরিষ্কার, পুড়ে যাওয়া, চিকিৎসায় পথ্য ইত্যাদি বহুবিধ ক্ষেত্রে এর সার্থক প্রয়োগ ঘটেছে।
ইতিহাস
ভিনেগার হাজার হাজার বছর পূর্বে তৈরি করা হয়েছে এবং মানুষের দ্বারা ব্যবহৃত। ৩০০০ খ্রি.পূর্বে মিশরে এটি পাওয়া যায়।dx
ব্যবহৃত উপাদান
ভিনেগারে বিভিন্ন রকমের ফলমূল যেমন: আপেল, আঁখ, নারিকেল, খেজুর, নাশপাতি, টমেটো; শস্য হিসেবে চাউল, গম সহ মধু দিয়ে প্রস্তুত করা হয়। এ সকল ফল বা শস্যের নামানুসারে ভিনেগারের নামকরণ করা হয়ে থাকে। অধিকাংশ ফলের ভিনেগার ইউরোপে প্রস্তুত করা হয়। স্বতন্ত্র ফল দিয়ে প্রস্তুত এ সকল ভিনেগার উচ্চ মূল্যে বিক্রয়ের আদর্শ বাজার হিসেবে চিহ্নিত। এছাড়াও, কোরিয়া, চীনেও ফল দিয়ে ভিনেগার প্রস্তুত করে থাকে।
স্বাদ অক্ষুণ্ন ও গন্ধযুক্ত করতে মশলাজাতীয় উপাদানের প্রয়োগ লক্ষ্য করা যায়। ব্রিটিশ দ্বীপপুঞ্জগুলো সামুদ্রিক খাবারের স্টলে ভিনেগারের মধ্যে মরিচ ব্যাপকভাবে প্রভাব বিস্তার করেছে। মিষ্টিজাতীয় ভিনেগার ক্যান্টনিজ উদ্ভূত যা চাউল ও চিনির সাথে আদাজাতীয় মসলা ব্যবহার করা হয়।
গিয়াস উদ্দিন কাদের চৌধুরী
গিয়াস উদ্দিন কাদের চৌধুরী হলেন প্রাক্তন জাতীয় পার্টি ও বর্তমানে বাংলাদেশ জাতীয়তাবাদী দল চট্টগ্রামের রাজনীতিবিদ। তিনি বাংলাদেশের একজন মুক্তিযোদ্ধা ও জাতীয় সংসদ সদস্য ছিলেন। তিনি ১৯৮৬ সালে তৃতীয় জাতীয় সংসদ নির্বাচনে চট্টগ্রাম-৭ আসন থেকে জাতীয় পার্টির প্রথম সংসদ সদস্য নির্বাচিত হন। এরপর তিনি বিএনপিতে যোগদান করেন এবং ১৯৯৬ সালে সপ্তম জাতীয় সংসদ নির্বাচনে চট্টগ্রাম-৬ থেকে বাংলাদেশ জাতীয়তাবাদী দলের হয়ে সংসদ সদস্য নির্বাচিত হন।
পেশা
গিয়াস উদ্দিন কাদের চৌধুরী আগস্ট ২০১০ পর্যন্ত বাংলাদেশ জাতীয়তাবাদী দলের ভাইস চেয়ারম্যান ছিলেন। তিনি বাংলাদেশ জাতীয়তাবাদী দলের চট্টগ্রাম জেলা (উত্তর) শাখার সাবেক সভাপতি। তিনি কিউসি কনটেইনার লাইন লিমিটেড এবং কিউসি শিপিং লিমিটেড ও ডাকা ডাইংয়ের পরিচালক ছিলেন। উভয়টি তাদের পরিবারের মালিকানাধীন সংস্থা।
ব্যক্তিগত জীবন
চৌধুরীর বাবা ফজলুল কাদের চৌধুরী পাকিস্তানের সংসদের স্পিকার ছিলেন। তার ভাই সালাউদ্দিন কাদের চৌধুরী ছিলেন সংসদ সদস্য এবং যুদ্ধাপরাধী হিসাবে দোষী সাব্যস্ত হন। তার আরও দুুই ভাই রয়েছে।
সালমান এফ রহমান তার খালাতো ভাই।
খালিকুজ্জামান ইলিয়াস
খালিকুজ্জামান ইলিয়াস হলেন একজন বাংলাদেশী শিক্ষাবিদ ও লেখক। তিনি ২০১১ সালে অনুবাদ শ্রেণিতে বাংলা একাডেমি সাহিত্য পুরস্কার লাভ করেন। বর্তমানে তিনি নর্থ সাউথ বিশ্ববিদ্যালয়ের ইংরেজি ও আধুনিক ভাষা বিভাগের অনুষদের সদস্য হিসেবে দায়িত্ব পালন করছেন।
শিক্ষা ও কর্মজীবন
খালিকু্জ্জামান ইলিয়াস ১৯৭৩ সালে ঢাকা বিশ্ববিদ্যালয় থেকে স্নাতকোত্তর সম্পন্ন করেন। তিনি ১৯৮৯ সালে হাওয়ার্ড বিশ্ববিদ্যালয় থেকে পিএইচডি শেষ করেন।
গ্রন্থ
তার উল্লেখযোগ্য অনুবাদগ্রন্থ: ইত্যাদি।
কার্ল বেনেট
কার্ল বেনেট (জন্ম ১৯৫১) একজন সুয়েডীয় ধনকুবের ব্যবসায়ী। তিনি মেডিক্যাল টেকনোলজি ফার্ম গেটিঞ্জ এবং প্রিন্টিং কোম্পানি এল্যান্ডার্সের চেয়ারম্যান।
জীবনের প্রথমার্ধ
কার্ল বেনেট ১৯৫১ সালে জন্মগ্রহণ করেন, এবং অর্থনীতিতে স্নাতক ডিগ্রী, এবং গোথেনবার্গ বিশ্ববিদ্যালয় থেকে এমবিএ করেছেন।
কর্মজীবন
তিনি কার্ল বেনেট এবি এর মালিক, এছাড়াও লাইফকো, গেটিংগে, এলান্ডার্স এবং অন্যান্য কোম্পানিতে উল্লেখযোগ্য হোল্ডিং রয়েছে।
২০২০ সালের জুন পর্যন্ত, ফোর্বস তার মোট সম্পদের পরিমাণ ৪.৭ বিলিয়ন মার্কিন ডলার অনুমান করেছে।
ব্যক্তিগত জীবন
তিনি একটি সন্তানের সাথে বিবাহিত এবং সুইডেনের গোথেনবার্গে থাকেন।
প্লেটোর অ্যাকাডেমি
প্লেটোর অ্যাকাডেমি বা অ্যাকাডেমি ছিল প্রাচীন গ্রিসে অবস্থিত দার্শনিক আলোচনার অন্যতম একটি প্রতিষ্ঠান। বিশ্বের প্রাচীনতম বিশ্ববিদ্যালয় বা শিক্ষা কেন্দ্র হলো অ্যাকাডেমি। গ্রিসের রাজধানী অ্যাথেন্সের আকাদেমুস নামক বাগানে, যেখানে গ্রিক দেব-দেবীর উদ্দেশ্যে পশু উৎসর্গ করা হতো, সেখানে আনুমানিক খ্রিষ্টপূর্ব ৩৮৫ সালে দার্শনিক প্লেটো এটি প্রতিষ্ঠা করেন। প্রাচীন গ্রিক দর্শনের পাদপীঠ অ্যাকাডেমিকে বাইজেন্টীয় সম্রাট জাস্টিনিয়ান ৫২৩ সালে বন্ধ করে দেন। পরবর্তীকালে প্রায়শঃই এই সালকে প্রাচীনকালের সমাপ্তি বলে উল্লেখ করা হয়।
সুলতান আবদুল সামাদ মসজিদ
সুলতান আবদুল সামাদ মসজিদ বা কেএলআইএ মসজিদ মালয়েশিয়ার সেলাঙ্গরের সেপাংয়ে কুয়ালালামপুর আন্তর্জাতিক বিমানবন্দরে (কেএলআইএ) কাছাকাছি অবস্থিত একটি মসজিদ। এই মসজিদটির নামটি প্রথমে আনুষ্ঠানিকভাবে সেলাঙ্গরের আলমারহুম সুলতান স্যার আবদুল সামাদের নামে রাখা কেএলআইএ মসজিদ নামে রাখা হয়েছিল। এটি পর্যটকদের (যারা বিদেশ থেকে আগত এবং বিমানবন্দর থেকে প্রস্থান করে) জন্য আন্তর্জাতিক মসজিদ হিসাবেও ব্যবহৃত হয়। এটি সালাক টিঙ্গি এবং কেএলআইএ টাউন সেন্টারের মুসলমানদের দ্বারা ব্যবহৃত একটি মসজিদ।
ইতিহাস
এই মসজিদটি মালয়েশিয়া এয়ারপোর্ট হোল্ডিংস বেরহাদ নির্মাণ করেছিল এবং বর্তমানে কেএলআইএ এর পরিচালনা করছে। ১৯৯৭ সালে এই মসজিদের নির্মাণ কাজ শুরু হয়েছিল এবং ১৯৯৯ সালে সম্পন্ন হয়েছে। ২০০০ সালের ১২ই আগস্ট তারিখে সেলাঙ্গরের তৎকালীন মুকুট রাজপুত্র ইদ্রিস শাহ (বর্তমানে সুলতান শরাফউদ্দিন ইদ্রিস শাহ) এই মসজিদটি আনুষ্ঠানিকভাবে উদ্বোধন করেছেন। এটির স্থাপত্যে মধ্য প্রাচ্যীয়, ইসলামিক এবং স্থানীয় মালয় শৈলীর প্রভাব লক্ষ্য করা যায়।
মরিয়ম বায়রামালিবেইওভা
ডান|থাম্ব|250x250পিক্সেল| মরিয়ম বায়রামালিবেয়োভা এবং তার তিন মেয়ে মরিয়ম তৈমুর কিজি বায়রামালিবেয়োভা ( আজেরি : Məryəm Bayraməlibəyova) (১৮৯৮, লঙ্কারান – ১৯৮৭, বাকু) ছিলেন আজারবাইজানি সমাজকর্মী এবং নারীবাদী।
ব্যক্তিগত জীবন
তালিশ অঞ্চলে রাজনৈতিক অস্থিতিশীলতার সময় মরিয়ম বায়রামালিবেইওভা আজারবাইজান গণতান্ত্রিক প্রজাতন্ত্র নিযুক্ত লঙ্কারানের গভর্নর-জেনারেল জাভদ মালিক-ইয়েগানভকে একটি চিঠি পাঠান যাতে তিনি ডেনিকিন পন্থী সেনাবাহিনীর দুষ্টু সৈন্যদের হাত থেকে স্কুলটিকে রক্ষা করতে বলেন। স্কুল পরিদর্শনের সময় মালিক-ইয়েগানোভ এবং বায়রামালিবেইওভা ব্যক্তিগতভাবে মিলিত হন এবং বয়সের ২০ বছরের পার্থক্য সত্ত্বেও, তারা ১৯২০ সালে বিয়ে করেন এবং তাদের তিন মেয়ে ছিল: আজরা, তালিয়া এবং আসিমান।
সোভিয়েত আজারবাইজানে জীবন
১৯২৫ সালে বাকুতে যাওয়ার চার বছর পর মরিয়ম বায়রামালিবেইওভা (তখন বাকুর একটি মাধ্যমিক বিদ্যালয়ের নীতি) তিনি প্রথম অল-সোভিয়েত টিচার্স কনফারেন্সে আজারবাইজানের প্রতিনিধিত্ব করার জন্য নির্বাচিত হন। বাকু স্টেট ইউনিভার্সিটিতে আইন অধ্যয়ন করার সময় তিনি আজারবাইজানি কবিদের কাজরুশ ভাষায় অনুবাদ করেন। ১৯৩৩ সালে বায়রামালিবেইওভার স্বামীকে মুসাভাট পার্টির (১৯১৮-১৯২০ সালে আজারবাইজানের গণতান্ত্রিক প্রজাতন্ত্রের ক্ষমতাসীন রাজনৈতিক দল) সাথে সম্পৃক্ত সন্দেহে গ্রেপ্তার করা হয় এবং পরিবার তাকে আর দেখতে পায়নি। পাঁচ বছর পর বায়রামালিবেয়াওভা নিজেই একই অভিযোগে গ্রেপ্তার হন যদিও তিনি আনুষ্ঠানিকভাবে কখনও মুসাভাটের অন্তর্ভুক্ত ছিলেন না, এবং তার তিন সন্তানকে পরিত্যাগ করতে বাধ্য হন যাদের তাদের ঠাকুমা দেখাশোনা করবেন। তাকে নির্বাসিত অবস্থায় উত্তর রাশিয়ার আরখাঞ্জেলস্কের একটি সংশোধনাগারে পাঠানো হয়, যেখানে তিনি কঠোর শারীরিক পরিশ্রম করেন; তবে তার সমৃদ্ধ শিক্ষাগত পটভূমির কারণে একজন বুককিপারের পদে উন্নীত হন। ১৯৪০-এর দশকের শুরুতে যখন তিনি দৃষ্টিশক্তি হারাতে শুরু করেন, তখন তাকে মস্কোর বুটিরকা কারাগারে পাঠানো হয় তার অবস্থার কারণে চিকিৎসা সহায়তা দেওয়ার ভান করে। সাহায্য কখনই সরবরাহ করা হয়নি এবং শীঘ্রই তাকে আরখাঞ্জেলস্ক এবং পরে কাজাখস্তানের কারাগান্ডায় ফেরত পাঠানো হয়। ১৯৪৮ সালে তার মেয়াদ শেষ হওয়ার পর মরিয়ম বায়রামালিবেইওভা, যিনি এখন কার্যত অন্ধ, আজারবাইজানে ফিরে আসেন কিন্তু আর তার সামাজিক কাজ চালিয়ে যেতে সক্ষম হননি। ১৯৫৬ সালে তাকে আনুষ্ঠানিকভাবে নির্দোষ ঘোষণা করা হয় এবং ১৯৬৪ সালে সরকারের কাছ থেকে পেনশন মঞ্জুর করা হয়।
মুরানো (গগনচুম্বী অট্টালিকা)
মুরানো হচ্ছে একটি বহুতল-বিশিষ্ট আবাসিক ভবন। এটি যুক্তরাষ্ট্রের পেনসিলভানিয়া প্রদেশের ফিলাডেলফিয়ার সেন্টার সিটিতে অবস্থিত। ২০০৫ সালে মুরানো, শহরের মধ্যে ঘটা একটি কন্ডোমিনিয়াম প্রবৃদ্ধির অংশ হিসেবে ঘোষিত হয় এবং এটি যৌথ ভাবে টমাস প্রপার্টিজ গ্রুপ ও পি এন্ড এ অ্যাসোসিয়েটস তৈরী করেছিল । ২০০৮ সালে কাজ সমাপ্তির পর ইটালীর মুরানোর নাম অনুসারে ভবনটির নাম রাখা হয়, যা নির্মাণ করতে খরচ হয় ১৬৫ মিলিয়ন মার্কিন ডলার। ১৯২৭-১৯৭৮ সাল পর্যন্ত এই জায়গাটি এরলেঙ্গার থিয়েটারের গাড়ি পার্ক করার জায়গা ছিল।
৪৩টি তলা,৪৭৫ ফুট,নীল গ্লাস ও কংক্রিটের এই বহুতল ভবনটির নকশা করেছেন সলোমন কর্ডওয়েল বুয়েঞ্জ অ্যান্ড অ্যাসোসিয়েটস। মুরানোর কন্ডোমিনিয়াম গুলোর প্রভেদ ৭৪০-২৬২৫ বর্গফুট(৬৯-২৪০ বর্গ মিঃ) পর্যন্ত এবং সাজানো তাকের মত নকশার সাথে বারান্দা যুক্ত ছিল । এ ভবনের মূল বৈশিষ্ট্য হল সন্নিহিত গ্যারেজ।২০০০ সালের শেষের দিকের মন্দার সময় ভবনটি কে পূরণ করতে অনেক প্রচেষ্টা চালাতে হয়েছিলো।২০০৯ সালের জুলাই এ মালিকদের ভবন এর চল্লিশ ইউনিটের একটি নিলাম সফল ভাবে অনুষ্ঠিত হয়। টমাস প্রোপার্টি গ্রুপ অবিক্রীত ইউনিট বিক্রি করার জন্য দাম কমিয়েছিল।
ইতিহাস
২০০৫ সালে মুরানো ঘোষিত হয়েছিলো যখন;পেনসিলভানিয়া প্রদেশের ফিলাডেলফিয়া কন্ডোমিনিয়াম প্রবৃদ্ধির সম্মুখীন হচ্ছিলো,যার শুরু ১৯৯০ এর শেষে। ১৯৯৮-২০০৪ সালের মাঝে ৭০ টির বেশ;অফিস ওকারখানা ভবন; চুক্তিভিত্তিক এবং কন্ডোমিনিয়াম অ্যাপার্টমেন্টে রূপান্তরিত হয়।প্রকল্প যৌথভাবে টমাস প্রোপার্টি গ্রুপ - লস এঞ্জেলেস এবং পি অ্যান্ড এ অ্যাসোসিয়েটস - ফিলাডেলফিয়ার দ্বারা উন্নত হয়ে ছিল। ২০০২ সাল পর্যন্ত ভবনটির আবাসিক কোন পরিকল্পনা ছিল না। এরনির্মাণ কাজ শুরু হয় ২০০৫ সালের শেষে।
left|thumb|215x215px|মুরানো,২০০৭ সালের অক্টোবরে নির্মাণের সময় টার্নার কন্সট্রাকশন কোম্পানি ১৬৫ মিলিয়ন মার্কিন ডলারের বিনিময়ে মুরানো ২০০৮ সালে নির্মাণ করে। বাসিন্দারা ১৮ জুনে প্রথম ভবনে বসবাস শুরু করে। ভবন নিরমানের পূর্বেই ৭০ ভাগ ইউনিট বিক্রি হয়ে যায়। ২০০৮ সালের ৩১ শে ডিসেম্বরে ১১১ ইউনিটের বিক্রি শেষ হয় এবং আর ১৪ টি ইউনিট বিক্রয় চুক্তির অধীন ছিল। ২০০৮-২০০৯ সালের মন্দা কন্ডোমিনিয়াম মার্কেটকে অনেক ক্ষতি করে।বিশ্লেষকদের ধারণা মন্দার সময়য়েও মুরানো তার পাশের ভবন গুলোর থেকে অনেক বেশি দাম ছিল। ২০০৯ সালে টমাস প্রপার্টিজ গ্রুপ রক্ষণাবেক্ষণ খরচ ও যুগ্ম মালিকানা ফি পরিশোধের জন্য ভবনটি দ্রুত পুরন করতে চায়। ২৭ শে জুন টমাস প্রপার্টিজ ৪০ ইউনিট নিলামে তুলে ইউনিট গুলো ৩৩৫০০-৭৯৬০০০ মার্কিন ডলারে বিক্রি হয় যা আগের দামের শতকরা ২০ ভাগ কম। টমাস প্রপার্টিজ বাকি অবিক্রীত ১৩৭ ইউনিট একই দামে বিক্রি করে।
স্থাপত্য এবং গঠন
২১তম মার্কেট স্ট্রিটে অবস্থিত ৪৩ তালা মুরানো এর গ্লাসের জন্য জনপ্রিয়। নকশা করেছেন সলোমন কর্ডওয়েল বুয়েঞ্জ অ্যান্ড অ্যাসোসিয়েটস। মুরানোর ৩০২ টি কন্দস আছে যাতে এক থেকে তিন টি বেডরুম আছে এবং এর পরিসীমা ৭৪০-২৬২৫ বর্গফুট। এতে ১৬৬০ - ২৬২৫ বর্গফুটের পেন্টহউস ও আছে। অট্টালিকার সামনের বাঁকানো বহির্ভাগের নিচ থেকে ছাদ পর্যন্ত নীল গ্লাস আছে। কিছু দূর পর পর সাদা কংক্রিট এর ব্যান্ড দিয়ে ভাগ করা।মুরানো মোট ৫৭০০০০ বর্গফুটের যার নিচ তলার ৯০০০ বর্গফুটের রিটেইল স্পেস।
এ ভবনটি ২১ স্ট্রিট পার্কিং গ্যারেজের সংলগ্ন। ডেভেলপারদের পরিকল্পনা ছিল নিচ তলা রিটেইল স্পেস করার কিন্তু তারা ভবন এর বাসিন্দাদের দ্বারা প্রশমিত হয়েছিল, যারা ভাবত এটা গৃহহীন দের কে আকর্ষিত করবে।
ফিলাডেলফিয়া অন্বেষক স্থাপত্য সমালোচক ইঙ্গা স্যফ্রন প্রশংসা করেন, কীভাবে একটি কংক্রিট এর ব্যান্ড গ্লাস কে ভেঙ্গে একটি সংযোগ হিসেবে কাজ করতে পারে, তিনি আরো সমালোচনা করেন যে এটি ভবন এর প্রতিবেশীদের কাছে ফিজিকালি সঠিক নয়। যেমন জন এফ কেনেডি বুলেভার্দ সড়কে যাওয়ার সংযোগ রাস্তা নেই, দোকান থেকে গ্যারেজে যাওয়ার বাবস্থা নেই। স্যফ্রন মনেকরেন গ্যারেজের দোকান গুলো পশ্চিম মার্কেট স্ট্রিট ও লোগান স্কয়ারের মাঝে একটি সংযোগ স্থাপন করতে পারত।
রকিবুদ্দিন কমিশন
রকিবুদ্দিন কমিশন হলো বাংলাদেশের একাদশ নির্বাচন কমিশন। ২০১২ সালের অনুসন্ধান কমিটির সুপারিশের ভিত্তিতে ৯ ফেব্রুয়ারি এই কমিশন গঠন করেন রাষ্ট্রপতি জিল্লুর রহমান। প্রধান নির্বাচন কমিশনার কাজী রকিবুদ্দিন আহমদ সহ এই কমিশনের সদস্য সংখ্যা ৫ জন। এই কমিশনের অধীনে দশম জাতীয় সংসদ নির্বাচন অনুষ্ঠিত হয়। ২০১৭ সালের ৯ ফেব্রুয়ারি এই কমিশনের মেয়াদ শেষ হয়। এই কমিশনের মেয়াদকালে তত্ত্বাবধায়ক সরকার ব্যবস্থা বাতিল হয়৷ ফলে ক্ষমতাসীন আওয়ামী লীগ সরকারের অধীনেই এই কমিশন ২০১৪ সালের ৫ জানুয়ারির দশম জাতীয় সংসদ নির্বাচন পরিচালনা করে, যেখানে ১৫৩ জন সংসদ সদস্য বিনা প্রতিদ্বন্দ্বিতায় নির্বাচিত হন। বাংলাদেশের নির্বাচন ব্যবস্থাকে ধ্বংস করার জন্য এই কমিশনকে অভিযুক্ত করা হয়।
প্রেক্ষাপট
২০১২ সালের ৫ ফেব্রুয়ারি দশম নির্বাচন কমিশন শামসুল হুদা কমিশনের মেয়াদ শেষ হয়। তার পূর্বে একাদশ নির্বাচন কমিশন গঠনের জন্য ২০১১ সালের ২২ ডিসেম্বর থেকে বিভিন্ন রাজনৈতিক দলের সাথে সংলাপে অংশগ্রহণ করেন রাষ্ট্রপতি জিল্লুর রহমান। রাষ্ট্রপতি ২২ জানুয়ারি নির্বাচন কমিশন গঠনে ৪ সদস্যবিশিষ্ট অনুসন্ধান কমিটি গঠন করেন। অনুসন্ধান কমিটি নির্বাচন কমিশন গঠনে ১০ জনের নাম বাছাই করে রাষ্ট্রপতিকে একটি সুপারিশ জমা দেন। ৮ ফেব্রুয়ারি বাংলাদেশের সংবিধানের ১১৮(১) অনুচ্ছেদের ক্ষমতাবলে রাষ্ট্রপতি সুপারিশ থেকে ৫ জনকে নির্বাচন কমিশনে নিয়োগ দেন।
সদস্যবৃন্দ
বাংলাদেশের সংবিধান অনুযায়ী এই কমিশনের সদস্য সংখ্যা ৫ জন। কমিশনের সদস্য:
প্রধান নির্বাচন কমিশনার: সাবেক সচিব কাজী রকিব উদ্দিন আহমদ।
নির্বাচন কমিশনার: সাবেক অতিরিক্ত সচিব আবু হাফিজ, সাবেক যুগ্ম সচিব মোহাম্মদ আব্দুল মোবারক, অবসরপ্রাপ্ত ব্রিগেডিয়ার জেনারেল মো. জাভেদ আলি এবং সাবেক জেলা ও দায়রা জজ মো. শাহনেওয়াজ৷
ইরানের মন্ত্রিপরিষদে মহিলা সদস্যদের তালিকা
এটি ইরানের মন্ত্রিপরিষদে কাজ করা মহিলা সদস্যদের তালিকা।
ইটাকুমারী ইউনিয়ন
ইটাকুমারী ইউনিয়ন বাংলাদেশের রংপুর বিভাগের রংপুর জেলার পীরগাছা উপজেলার অন্তর্গত একটি ইউনিয়ন পরিষদ। এটি ৫৭.৪৫ বর্গকিমি (২২.১৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,২৫৫  জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২২টি।
আর মনি
আর মনি একজন ভারতীয় রাজনীতিবিদ। তিনি সর্বভারতীয় আন্না দ্রাবিড় মুনেত্র কাড়গম পার্টির সদস্য। তিনি ২০২১ সালের মে মাসে ওমালুর নির্বাচনী এলাকা থেকে তামিলনাড়ু বিধানসভার সদস্য হিসাবে নির্বাচিত হন।
আলফ্রেড নোবেল পুরস্কার
আলফ্রেড নোবেল পুরস্কার হল একটি পুরস্কার যেটি মার্কিন পুরকৌশলী সমিতি প্রদান প্রদান করে থাকে। পুরস্কার প্রদানের জন্য বিভিন্ন মার্কিন প্রকৌশলী সমিতি প্রদান করে থাকে। এই পুরস্কারের জন্য ৩৫ বছরের কম বয়স্ক ব্যক্তিদের বিবেচনা করা হয়ে থাকে যারা অর্থায়নকারী সমিতির সাময়িকীগুলোতে অসাধারণ কৌশলপত্র প্রকাশ করে থাকেন।
১৯২৯ সালে আলফ্রেড নোবেলের সম্মানার্থে আলফ্রেড নোবেল পুরস্কার প্রদানের সিদ্ধান্ত গ্রহণ করা হয়েছিল। আলফ্রেড নোবেল মার্কিন পুরকৌশলী সমিতির সভাপতি ছিলেন। ১৯৩১ সালে প্রথমবারের মত এই পুরস্কার প্রদান করা হয়েছিল। নামের সাথে মিল থাকলেও নোবেল পুরস্কারের মত এটি আলফ্রেড নোবেল প্রবর্তন করেন নি। thumb|১৯৫৮ সালে আলফ্রেড নোবেল পুরস্কার: জি ফারম্যান-ফার্মাইয়ান এবং এম। আই এর।
অটোক্যাড
thumb|400px|একটি অটোক্যাড ডিজাইনিং অটোক্যাড (AutoCAD) একটি গ্রাফিক্স ডিজাইন সফটওয়্যার। এটি অটোডেস্ক ইনকর্পোরেটেড কর্তৃক উদ্ভাবিত দ্বি-মাত্রিক এবং ত্রি-মাত্রিক ইঞ্জিনিয়ারিং গ্রাফিক্স ডিজাইন সফটওয়্যার। অটোক্যাড এর ক্যাড (CAD) শব্দের অর্থ হলো কম্পিউটার এইডেড ড্রাফটিং/ডিজাইন (Computer Aided Drafting/Design)। যার শাব্দিক অর্থ হলো কম্পিউটারের সাহায্যে নকশা অঙ্কন। অটোক্যাডের সাহায্যে সাধারণ ড্রইং ছাড়াও ডিজাইন, ব্লক, সিম্বল, লোগো ডিজাইন, গ্রিল ডিজাইন, এমব্রয়ডারী ডিজাইন করা যায়।
ইতিহাস
অটোক্যাড ইন্টারেক্ট ক্যাড নামক একটি প্রোগ্রাম থেকে উদ্ভূত হয়েছিল যেটি ১৯৭৭ সালে শুরু করা হয় এবং ১৯৭৯ সালে প্রকাশ করা হয়। এছাড়াও পূর্বেকার অটোডেস্ক ডকুমেন্টসমূহকে মাইক্রোক্যাড নামে অবহিত করা হত এবং যা অটোডেস্কের সহপ্রতিষ্ঠাতা মাইক রিডল কর্তৃক লিখিত পূর্বের অটোক্যাডের গঠন অনুযায়ী লেখা হত।
অটোডেস্ক কর্তৃক প্রথম সংস্করণটি ১৯৮২ সালের কমডেস্ক আন্তর্জাতিক প্রদর্শনীতে প্রদর্শন করা হয় এবং সে বছরের ডিসেম্বরেই তা অবমুক্ত করা হয় । অটোডেস্ক এর ফ্ল্যাগশিপ পণ্য হিসেবে, ১৯৮৬ সালের মার্চ মাসের মধ্যেই অটোক্যাড বিশ্বব্যাপী সর্ববৃহৎ ক্যাড প্রোগ্রাম হয়ে উঠে । ২০১৮ রিলিজটি উইন্ডোজের জন্য অটোক্যাডের ৩২তম প্রধান রিলিজ হিসেবে চিহ্নিত করা হয়েছে। ২০১৪ অটোক্যাড রিলিজটি ম্যাকের জন্য চতুর্থ ক্রমবর্ধমান বছর হিসেবে চিহ্নিত করা হয়।
ফাইলের ধরন এবং সংস্করণের ইতিহাস
অটোক্যাড .dwg ফাইল ফরম্যাটের মাধ্যমে তথ্য সংরক্ষণ করে।
অ্যাপালেশিয়ান মালভূমি
অ্যাপালেশিয়ান মালভূমি হল অ্যাপালেশিয়ান পর্বতমালার পশ্চিম দিকে অবস্থিত একটি রুক্ষ বিচ্ছিন্ন মালভূমির শ্রেণী। অ্যাপালেশিয়ান পর্বতমালা মার্কিন যুক্তরাষ্ট্রের পূর্ব উপকূল জুড়ে বিস্তৃত একটি পর্বতশ্রেণী। অ্যাপালেশিয়ান মালভূমি হ'ল অ্যাপালেশিয়ান পর্বতমালার উত্তর-পশ্চিমাঞ্চল, নিউ ইয়র্ক থেকে অ্যালাবামা পর্যন্ত প্রসারিত। মালভূমিটি দ্বিতীয় স্তরের মার্কিন যুক্তরাষ্ট্রের ফিজিওগ্রাফিক অঞ্চল। এটি নিউ ইয়র্ক রাজ্যের পেনসিলভেনিয়া, ওহাইও, মেরিল্যান্ড, পশ্চিম ভার্জিনিয়া, ভার্জিনিয়া, কেন্টাকি, টেনেসী, অ্যালাবামা, এবং জর্জিয়ার কিছু অংশ নিয়ে বিস্তৃত।
ভূগোল এবং প্রাকৃতিক বৈশিষ্ট্য
মালভূমি গঠনের সূচনা হয়েছিল প্যালিওজোয়িক যুগের সময় থেকে। এই সময়কালে আঞ্চলিক উত্থানের ফলে জমির ভূসংস্থানের পরিবর্তন না করেই অঞ্চলটি পুরোপুরি উত্থিত হয়েছিল। মালভূমির পূর্ব দিকটি একটি পর্বতশ্রেণীর মত লাগে। পূর্বদিকে অ্যালিগেনি ফ্রন্ট নামে পরিচিত একটি খুব খাড়া ঢালের কারণে মালভূমিটি এমন চেহারা পেয়েছে। পূর্ব প্রান্তটি অ্যাপালেশিয়ান মালভূমির সর্বোচ্চ অংশ। পেনসিলভেনিয়া তে, উচ্চতা ১,৭৫০ থেকে ৩,০০০ ফুট অবধি এবং পশ্চিম ভার্জিনিয়ার দিকে যেতে যেতে উচ্চতা বাড়তে থাকে, সেখানে উচ্চতা প্রায় ৪,৮০০ ফুট। পশ্চিম ভার্জিনিয়া থেকে টেনেসীর দিকে যেতে, উচ্চতা কমে ৩,০০০ ফুট হয়ে গেছে এবং কমতে কমতে অ্যালাবামাতে এসে উচ্চতা হয়েছে ১,০০০ ফুট। মালভূমির পশ্চিম দিকে, ওহাইও তে উচ্চতা ৯০০ ফুট; কেন্টাকির দিকে যেতে উচ্চতা বেড়ে হয়েছে প্রায় ২,০০০ ফুট। কেন্টাকি থেকে উত্তর-পশ্চিমে অ্যালাবামা যেতে উচ্চতা কমে ৫০০ ফুট হয়ে গেছে। মালভূমিটির উত্তর-পশ্চিম দিকে সামান্য তির্যক, যার ফলে পূর্ব দিকে এটি বেশি উঁচু।
মালভূমির একটি বড় অংশ হল কয়লা খনি, এটি গঠিত হয়েছিল প্রায় ৩২০ মিলিয়ন বছর আগে পেনসিলভ্যানীয় যুগে। প্লাইস্টোসিন বরফ যুগে এই সময় মালভূমিটি হিমবাহে পরিণত হয়েছিল। ফলস্বরূপ, মালভূমিটির এই অংশের ভূসংস্থান অন্যান্য প্রাকৃতিক প্রদেশের তুলনায় তুলনামূলকভাবে সমতল। মালভূমির এই অংশটিতে হিমায়িত অতীতের নানা প্রমাণ চিহ্নিত হয়ে আছে, যার মধ্যে আছে বগ (মৃত উদ্ভিদের অংশ সমন্বিত জলাভূমি), হ্রদ, এবং বালু এবং কাঁকরের ছোট ছোট পাহাড়। বাকি মালভূমির ভূসংস্থান মূলত জলপ্রবাহ ক্ষয়ীভবন থেকে তৈরি হয়েছিল। তাই এই অঞ্চলের ভূদৃশ্য অন্যান্য অনেক মালভূমির থেকে আলাদা এবং রুক্ষ। অন্য মালভূমিতে সাধারণত খাড়া ঢাল দিয়ে ঘেরা অনেক ঝরনা বাহিত উপত্যকা দেখতে পাওয়া যায়।
কেন্টাকির এই অঞ্চলটি পূর্ব কেন্টাকি কয়লা খনি নামে পরিচিত। এখানে ৩৫টি কাউন্টি (প্রদেশ) আছে এবং কেন্টাকির প্রায় ৩০% ভূমি এখানে রয়েছে। এখানকার প্রধান অংশগুলির মধ্যে আছে অ্যালেগ্রেনি মালভূমি, কম্বারল্যান্ড মালভূমি এবং কম্বারল্যান্ড পর্বতমালা, যার মধ্যে কম্বারল্যান্ড পর্বতমালায় অবস্থিত সর্বোচ্চ চূড়া রয়েছে।
প্রাকৃতিক অঞ্চল
একটি প্রাকৃতিক অঞ্চল হ'ল ভূমির বিরাট অংশ যা বিভিন্ন কারণ দ্বারা বিভক্ত। প্রতিটি একই রকম অঞ্চলে,- একই রকম ভূতত্ত্ব, স্থলাকৃতি এবং গাছপালা ও প্রাণীর গোষ্ঠী রয়েছে। মার্কিন যুক্তরাষ্ট্রে আটটি বিভিন্ন প্রাকৃতিক অঞ্চল রয়েছে। প্রতিটি অঞ্চল প্রদেশে বিভক্ত, যুক্তরাষ্ট্রে ২৫টি প্রদেশ রয়েছে। এরপরে প্রতিটি অঞ্চলকে বিভাগে বিভক্ত করা হয়েছে, যুক্তরাষ্ট্রে ৮৫টি বিভিন্ন প্রাকৃতিক বিভাগ তৈরি করা হয়েছে। অ্যাপালেশিয়ান মালভূমি হল অ্যাপালেশিয়ান উচ্চভূমির প্রাকৃতিক অঞ্চলের একটি প্রদেশ। অ্যাপালেশিয়ান মালভূমি প্রদেশটি সাতটি প্রাকৃতিক বিভাগে বিভক্ত: মোহক, ক্যাটস্কিল, দক্ষিণ নিউ ইয়র্ক, অ্যালেগেনি পর্বতমালা, কানাওহা, কম্বারল্যান্ড মালভূমি, এবং কম্বারল্যান্ড পর্বতমালা। ভূতাত্ত্বিক চেহারা, স্থলাকৃতি এবং বন্যজীবের মিলের কারণে প্রতিটি বিভাগকে অ্যাপালেশিয়ান মালভূমি প্রদেশের অধীনে শ্রেণিবদ্ধ করা হয়েছে। তেমনি, একই জাতীয় বৈশিষ্ট্যের কারণে অ্যাপালেশিয়ান মালভূমি অঞ্চল অ্যাপালেশিয়ান উচ্চভূমিগুলির শ্রেণিবিন্যাসের আওতায় পড়ে।
ভূতত্ত্ব
অ্যাপালেশিয়ান মালভূমির অন্তর্নিহিত শিলা প্রাক্-ক্যাম্ব্রিয়ান যুগের শিলার ভিত্তি নিয়ে গঠিত, এর ওপরে আছে প্যালিওজোয়িক যুগের পাললিক শিলা। সবার ওপরে আছে ক্যাম্ব্রিয়ান, অর্ডোভিশিয়ান এবং মধ্য সিলুরিয়ান যুগের শিলার মিশ্রণ; যা প্রায় ২০,০০০ ফুট পুরু। এই শিলাটি শেল পাথর, সিল্টসটোন এবং বেলেপাথর নিয়ে গঠিত। এই স্তরের উপরে রয়েছে সিলুরিয়ান যুগের বাষ্পীভবন অববাহিকা, বা বলা যায় রাসায়নিকভাবে পাললিক শিলা দ্বারা গঠিত অববাহিকা। Tমালভূমির ভাঁজ বলয়টিটি কাঠামোগত জটিল প্যালিওসাইক স্তর দিয়ে গঠিত যেখানে পুরোনো শিলাগুলি নবগঠিত শিলার ওপর চালিত হয়।
যখন অ্যাপালেশিয়ান পর্বতমালা গঠিত হয়েছিল, মালভূমি অংশটি ওপর দিকে উঠে গিয়েছিল। সমস্ত শৈলশিরা এবং উপত্যকা মালভূমির নীচে চাপা পড়ে গিয়েছিল। এই অঞ্চল জুড়ে একাধিক উপত্যকা রয়েছে যেগুলি চুনাপাথর এবং শেলের উন্মুক্ত অঞ্চল নিয়ে গঠিত।
গাছপালা
অ্যাপালেশিয়ান অঞ্চলে বিভিন্ন ধরনের জলবায়ু এবং এবং অবস্থার বৈচিত্রের কারণে অ্যাপালেশিয়ান মালভূমি অঞ্চলে বিভিন্ন ধরনের উদ্ভিদ এবং প্রাণীজগতের আবাসস্থল। উত্তরদিকে অনেকগুলি শঙ্কুসদৃশ (কনিফার) বৃক্ষ রয়েছে, যেমন লাল স্প্রুস এবং বালসাম ফার; যেগুলি অ্যাপালেশিয়ান অঞ্চলের উত্তরতম অক্ষাংশে বেড়ে উঠেছে। মালভূমির উত্তর দিকে কিছুটা কম উচ্চতায় দেখা যাবে উত্তরীয় হার্ডউড জাতীয় গাছ, যেমন সুগার ম্যাপেল এবং সাদা ওক। দক্ষিণের অ্যাপালেশিয়ায়, সাইকামোর, আখরোট এবং হিকরি গাছ বেশি দেখা যায়। অনুমান করা হয় যে অ্যাপালেশিয়া অঞ্চলে প্রায় দুই হাজার প্রজাতির উদ্ভিদ রয়েছে। অ্যাপালেশিয়া ক্ষেত্রের উচ্চতা এবং জলবায়ুর কারণে ফুলের মধ্যেও বৈচিত্র দেখা যায়। অ্যাপালাশিয়ার উত্তর ও দক্ষিণাঞ্চলে বিভিন্ন ধরনের ফুল দেখা যায়। দক্ষিণাঞ্চলে দেখা যায় রোদরঞ্জন, আজালিয়া এবং পর্বত লরেল। উত্তরে দেখা যায় সার্ভিসবেরি, রেডবাড, স্যুরউড এবং আরও অনেক ধরনের ফুল।
প্রাণী জগৎ
বাইসন এবং নেকড়েদের মতো প্রাণী অ্যাপালেশিয়ান অঞ্চলে খুব সাধারণ ছিল কিন্তু পরবর্তীকালে এই অঞ্চল থেকে তারা বিলুপ্ত হয়ে গেছে। কিছু কিছু অঞ্চলে এখনো এল্ক দেখতে পাওয়া যায়। অ্যাপালেশিয়ান মালভূমির সমস্ত অঞ্চলে প্রচুর পরিমাণ শিয়াল, রেকুন, বুনো শুয়োর, কালো ভাল্লুক, সাদা লেজযুক্ত হরিণ এবং বীভার রয়েছে। গবেষকরা সেখানে ২০০টিরও বেশি প্রজাতির বন্য টার্কি, চক্রবাক, রাজহাঁস, বাজ, পাতিহাঁস এবং আরও অনেকগুলি ধরনের পাখি দেখতে পেয়েছেন।
চার্লস প্লামার
চার্লস প্লামার (ইংরেজি: Charles Plummer), এফবিএ (১৮৫১–১৯২৭) ছিলেন একজন ইংরেজ ইতিহাসবিদ। তিনি স্যার জন ফোর্টেস্কের দ্য গভর্নেন্স অফ ইংল্যান্ড সম্পাদনা এবং ‘বাস্টার্ড ফিউডালিজম’ শব্দটি প্রবর্তনের জন্য সমধিক পরিচিত। প্লামার বিডের রচনা এবং দুই খণ্ডে সম্পূর্ণ ভাইটে স্যাংটোরাম হাইবারনি (১৯১০) সহ অসংখ্য আইরিশ ও হাইবারনো-লাতিন গ্রন্থ সম্পাদনা করেন।
প্লামার জন আর্লের টু অফ দ্য স্যাক্সন ক্রনিকলস প্যারালাল (১৮৬৫) সম্পাদনা করেন এবং ১৮৯২ সালে টীকা, নির্ঘণ্ট ও শব্দকোষ সহ বইটির একটি সংশোধিত পাঠ প্রকাশ করেন। এই গ্রন্থে অ্যাংলো-স্যাক্সন ক্রনিকল-এর এ থেকে ই পর্যন্ত পাঠ সন্নিবেশিত হয়েছে।
১৯০১ সালে প্লামার ফোর্ড বক্তৃতা প্রদান করেন।